CELEX: 32011R0459
Language: lv
Date: 2011-05-12 00:00:00
Title: Komisijas Regula (ES) Nr. 459/2011 ( 2011. gada 12. maijs ), ar kuru groza pielikumu Regulā (EK) Nr. 631/2009, ar ko nosaka detalizētus I pielikuma īstenošanas noteikumus Eiropas Parlamenta un Padomes Regulai (EK) Nr. 78/2009 par mehānisko transportlīdzekļu tipa apstiprinājumu saistībā ar gājēju un citu ievainojamu satiksmes dalībnieku aizsardzību  Dokuments attiecas uz EEZ

13.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 124/21
            
         KOMISIJAS REGULA (ES) Nr. 459/2011
   (2011. gada 12. maijs),
   ar kuru groza pielikumu Regulā (EK) Nr. 631/2009, ar ko nosaka detalizētus I pielikuma īstenošanas noteikumus Eiropas Parlamenta un Padomes Regulai (EK) Nr. 78/2009 par mehānisko transportlīdzekļu tipa apstiprinājumu saistībā ar gājēju un citu ievainojamu satiksmes dalībnieku aizsardzību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 14. janvāra Regulu (EK) Nr. 78/2009 par mehānisko transportlīdzekļu tipu apstiprināšanu attiecībā uz gājēju un citu ievainojamu satiksmes dalībnieku aizsardzību, ar ko groza Direktīvu 2007/46/EK un atceļ Direktīvu 2003/102/EK un 2005/66/EK (1), un jo īpaši tās 4. panta 6. punktu,
   tā kā:
   
               (1)
            
            
               Ar Komisijas 2009. gada 22. jūlija Regulu (EK) Nr. 631/2009, ar ko nosaka detalizētus I pielikuma īstenošanas noteikumus Eiropas Parlamenta un Padomes Regulai (EK) Nr. 78/2009 par mehānisko transportlīdzekļu tipa apstiprinājumu saistībā ar gājēju un citu ievainojamu satiksmes dalībnieku aizsardzību, groza Direktīvu 2007/46/EK un atceļ Direktīvu 2003/102/EK un 2005/66/EK (2), paredzēti detalizēti īstenošanas noteikumi Regulas (EK) Nr. 78/2009 I pielikumam, kas ir atsevišķs tiesību akts tipa apstiprināšanas procedūras nolūkos, kura ir paredzēta Eiropas Parlamenta un Padomes 2007. gada 5. septembra Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (3).
            
         
               (2)
            
            
               Tehniskajām prasībām, kas vajadzīgas, lai īstenotu Regulas (EK) Nr. 78/2009 prasības, jābalstās uz specifikācijām, kuras sniegtas Komisijas 2003. gada 23. decembra Lēmumā 2004/90/EK par tehniskajām prasībām attiecībā uz to, kā īstenot 3. pantu Eiropas Parlamenta un Padomes Direktīvā 2003/102/EK, kas attiecas uz gājēju un citu ievainojamu satiksmes dalībnieku aizsardzību pirms sadursmes ar transportlīdzekli un sadursmes gadījumā un ar ko groza Direktīvu 70/156/EEK (4).
            
         
               (3)
            
            
               Balstoties uz pieredzi, kas gūta sākotnējos novērtējumos, kurus saskaņā ar Regulu (EK) Nr. 631/2009 veikuši transportlīdzekļu ražotāji un tehniskie dienesti, tika noteiktas četras dažādas jomas, kurās konkrētās prasības vēl ir jāprecizē. Grozāmie noteikumi attiecas uz vispārīgām prasībām, kuras balstās uz pašreizējām pirmās fāzes prasībām, kā paredzēts Eiropas Parlamenta un Padomes Direktīvā 2003/102/EK (5). Daži nozīmīgi novērtējuma robežnosacījumi, kas ietverti vispārīgajās prasībās, ir jāpielāgo, lai ņemtu vērā zinātnes un tehnikas attīstību un lai saskaņotu Regulas (EK) Nr. 78/2009 pirmās fāzes prasības ar prasībām, kas paredzētas attiecībā uz pirmo fāzi Direktīvā 2003/102/EK.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
            
         IR PIEŅĒMUSI ŠO REGULU.
   1. pants
   Regulas (EK) Nr. 631/2009 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 12. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 35, 4.2.2009., 1. lpp.
   
      (2)  OV L 195, 25.7.2009., 1. lpp.
   
      (3)  OV L 263, 9.10.2007., 1. lpp.
   
      (4)  OV L 31, 4.2.2004., 21. lpp.
   
      (5)  OV L 321, 6.12.2003., 15. lpp.
   
      PIELIKUMS
      Regulas (EK) Nr. 631/2009 pielikumu groza šādi.
      
                  1.
               
               
                  Pielikuma II daļu groza šādi:
                  
                              a)
                           
                           
                              II nodaļu groza šādi:
                              
                                          i)
                                       
                                       
                                          nodaļas 3.2. punkta otro daļu aizstāj ar šādu daļu:
                                          “Transportlīdzekļiem, kuru bufera apakšējais augstums ir vienāds ar 425 mm vai lielāks par to un mazāks par 500 mm, ražotājs var izvēlēties piemērot vai nu šo testu, vai arī III nodaļā izklāstīto testu.”;
                                       
                                    
                                          ii)
                                       
                                       
                                          nodaļas 3.3. punktā pēc pirmās daļas pievieno šādu daļu:
                                          “Ja transportlīdzekli testē saskaņā ar Regulas (EK) Nr. 78/2009 I pielikuma 2.1. iedaļas a) vai b) apakšpunktu, ražotājs var pieteikties uz atkāpi attiecībā uz atbrīvojuma zonu, kas nav platāka par 132 mm un kas izvietota noņemama jūgkāša vietā.”;
                                       
                                    
                                          iii)
                                       
                                       
                                          nodaļas 4.6. punktā pēc pirmās daļas iekļauj šādu daļu:
                                          “Ja transportlīdzekli testē saskaņā ar Regulas (EK) Nr. 78/2009 I pielikuma 2.1. iedaļas a) apakšpunktu, triecienelementa apakša var arī būt zemes atskaites līmenī, kad notiek pirmais kontakts ar buferi, ar pielaidi ± 10 mm.”;
                                       
                                    
                        
                              b)
                           
                           
                              V nodaļu groza šādi:
                              
                                          i)
                                       
                                       
                                          nodaļas 3.2. punkta piekto daļu aizstāj ar šādu daļu:
                                          “Katrs izvēlētais testa punkts attiecībā uz bērna/neliela auguma pieaugušā zveltņgalvu arī ir vismaz 165 mm uz aizmuguri no dzinēja pārsega priekšējās malas atskaites līnijas vai uz aizmuguri no 1 000 mm aptīšanas attāluma, izvēloties to, kurš izraudzītajā testa punktā atrodas vairāk uz aizmuguri, ja vien neviens punkts dzinēja pārsega priekšējās malas testēšanas laukumā, tuvāk par 165 mm uz sāniem, neprasa trieciena kinētisko enerģiju, kas pārsniedz 200 J, ja to izvēlas testam ar augšstilba formu pret dzinēja pārsega priekšējo malu.”;
                                       
                                    
                                          ii)
                                       
                                       
                                          nodaļas 3.2.3. punktā rindkopas beigās pievieno šādu teikumu:
                                          “Trieciena zonu nosaka, izmantojot zveltņgalvas pirmo kontakta punktu ar dzinēja pārsega augšējo daļu.”;
                                       
                                    
                        
                              c)
                           
                           
                              VI nodaļas 3.2. punkta otro daļu aizstāj ar šādu daļu:
                              “Testiem ar pieaugušā zveltņgalvas triecienelementu pret priekšējo stiklu izvēlētie testa punkti ir vismaz 165 mm cits no cita, vismaz 82,5 mm uz iekšpusi no visa priekšējā stikla, ieskaitot caurspīdīgu un necaurspīdīgu stiklojuma materiālu, neatkarīgi no redzamības zonām, vismaz 82,5 mm uz priekšu no priekšējā stikla aizmugurējās atskaites līnijas vai uz priekšu no 2 100 mm aptīšanas attāluma, izvēloties to, kurš izraudzītajā testa punktā atrodas vairāk uz priekšu, turklāt ir jānodrošina, lai zveltņgalva nesaskartos ar ārējās virsbūves konstrukcijām (piemēram, dzinēja pārsega aizmugurējo malu, stikla tīrītāju svirām) pirms pirmā kontakta ar priekšējo stiklu (skatīt 8. attēlu).”;
                           
                        
                              d)
                           
                           
                              VII nodaļas 3.3.2. punktā rindkopas beigās pievieno šādu teikumu:
                              “Trieciena zonu nosaka, izmantojot zveltņgalvas pirmo kontakta punktu ar dzinēja pārsega augšējo daļu.”
                           
                        
            
                  2.
               
               
                  Pielikuma V daļu groza šādi:
                  
                              a)
                           
                           
                              daļas 3.7. punktu aizstāj ar šādu punktu:
                              3.7.   Pirmā dabīgā triecienelementa frekvence pārsniedz 5 000 Hz, turklāt ieteicams izmantot slāpēto akselerometru ar slāpēšanas attiecību aptuveni 0,7.”;
                           
                        
                              b)
                           
                           
                              daļas 4.7. punktu aizstāj ar šādu punktu:
                              4.7.   Pirmā dabīgā triecienelementa frekvence pārsniedz 5 000 Hz, turklāt ieteicams izmantot slāpēto akselerometru ar slāpēšanas attiecību aptuveni 0,7.”